

**Cirkevná základná škola**

**S materskou školou**

**bl. Pavla Petra Gojdiča**

Bernolákova 21, 080 01 PREŠOV

**Vaše dieťa do CMŠ potrebuje**

* **vankúš** na spanie ( označiť menom!; posteľné prádlo poskytuje MŠ, rodičia ho perú 1x mesačne)
* **uterák, hrebeň, pyžamo**
* **prezuvky – nie šľapky ani crocsy!**
* **staré väčšie tričko na výtvarnú výchovu**
* **náhradné veci – oblečenie do skrinky**
* **úbor na cvičenie – tričko + krátke nohavice (iba predškoláci) – všetky vyššie spomenuté osobné veci detí prosíme OZNAČIŤ MENOM DIEŤAŤA!!!!!**
* **hygienické potreby: mydlo, 4 kusy toaletného papiera, zubnú kefku, pohár, zubnú pastu**
* **1 balenie hygienických vreckoviek (10 ks)**
* **1 balík servítok**
* **1 krabičku čaju** (na zabezpečenie pitného režimu detí počas dňa)

**Prosíme rodičov, ktorých deti navštevovali inú MŠ, aby pri nástupe dieťaťa do našej CMŠ priniesli doklad o vyradení z evidencie predošlej materskej školy, ktorý im vystaví jej riaditeľka.**

**Školský rok 2017/18 začína 4.9.2017. V prípade, že plánujete zmenu termínu nástupu dieťaťa do MŠ prosíme Vás o nahlásenie tejto zmeny na telefónnom čísle MŠ 0903 982199 alebo na e-mailovej adrese** [**stefanakova@gojdic.eu**](mailto:stefanakova@gojdic.eu)**. Nový školský rok otvoríme spoločnou sv.liturgiou, kde Vás radi privítame, pre rodičov, ktorí sa liturgie s deťmi nebudú môcť zúčastniť je MŠ v tento deň v prevádzke štandardne od 06:30 hod. Bližšie informácie budú zverejnené na webovej stránke školy: https://gojdic.edupage.org**

Pri nástupe do našej CMŠ **je potrebné** dokladovať lekárske potvrdenie o zdravotnom stave dieťaťa!

Deti budú rozdelené do tried ( posledný augustový týždeň budú k dispozícii menné zoznamy detí na dverách tried, aj na web-sídle).

CMŠ je v prevádzke od **6.30 do 17. 00 hod.** Príchod dieťaťa je do 8.15 hod. Vybrať deti z MŠ je potrebné do 16:45 hod. Ak nemôžete dieťa z CMŠ vyzdvihnúť osobne, je potrebné vyplniť u tr. učiteliek tlačivo pre splnomocnenie inej osoby.

Pedagogický pracovník môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do CMŠ. V prípade neprítomnosti dieťaťa v MŠ viac ako 5 prac. dní je potrebné doložiť potvrdenie o  zdravotnom stave dieťaťa.

Čo sa týka poplatkov, školné činí **15,-€** (jednotné školné pre všetky vekové kategórie okrem predškolákov, ktorí školné neplatia). **Uhrádza sa mesačne do 10. dňa v mesiaci** na číslo účtu: **SK83 0900 0000 0050 4784 8730** (Pri platbe prosíme do poznámky uviesť meno a priezvisko dieťaťa + trieda, napr. 2.MŠ a mesiac, za ktorý sa uhrádza, napr. 9/17).

Stravu zabezpečuje Gréckokatolícky kňazský seminár, odhlasovanie je možné deň vopred do 14.00 hod prostredníctvom webkredit alebo mobilnej aplikácie. Bližšie info na webovom sídle školy alebo na tel. číslach **051-7567361, 0910 842535** od 7:00 – 14:00 hod

Všetky ostatné informácie o prevádzke našej MŠ si prosím preštudujte na našej internetovej stránke : <http://gojdic.edupage.sk> v sekcii dokumenty – Školský poriadok a Školský vzdelávací program.